recursal/SuperWikiNEXT-32B huggingface dataset:
**হাকান চালহানোয়লু** (তুর্কি: *Hakan Çalhanoğlu*; জন্ম: ৮ ফেব্রুয়ারি ১৯৯৪) হলেন একজন জার্মান–তুর্কি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১০ সালে, চালহানোয়লু তুরস্ক অনূর্ধ্ব-১৬ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় তিন বছর যাবত তুরস্কের বয়সভিত্তিক দলের হয়ে খেলার পর, তিনি ২০১৩ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৮০ ম্যাচে ১৭টি গোল করেছেন।

প্রারম্ভিক জীবন
---------------

হাকান চালহানোয়লু ১৯৯৪ সালের ৮ই ফেব্রুয়ারি তারিখে জার্মানির মানহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

চালহানোয়লু তুরস্ক অনূর্ধ্ব-১৬, তুরস্ক অনূর্ধ্ব-১৭, তুরস্ক অনূর্ধ্ব-১৯, তুরস্ক অনূর্ধ্ব-২০ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। তুরস্কের বয়সভিত্তিক দলের হয়ে তিনি প্রায় ৩ বছরে ৪৩ ম্যাচে অংশগ্রহণ করে ৮টি গোল করেছেন।

পরিসংখ্যান
----------

### আন্তর্জাতিক

*১৯ অক্টোবর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| তুরস্ক | ২০১৩ | ১ | ০ |
| ২০১৪ | ৪ | ০ |
| ২০১৫ | ১০ | ৪ |
| ২০১৬ | ১১ | ৪ |
| ২০১৭ | ৫ | ০ |
| ২০১৮ | ৭ | ১ |
| ২০১৯ | ৯ | ১ |
| ২০২০ | ৫ | ১ |
| ২০২১ | ১৪ | ৩ |
| ২০২২ | ৮ | ৩ |
| ২০২৩ | ৬ | ০ |
| সর্বমোট | ৮০ | ১৭ |

তথ্যসূত্র
---------

1. ↑  "Prima Squadra Maschile" [পুরুষদের মূল দল]। *inter.it* (ইতালীয় ভাষায়)। ইন্টার মিলান। ৩০ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।
2. ↑  "INTER" [ইন্টার]। *legaseriea.it* (ইংরেজি ভাষায়)। সেরিয়ে আ। ১৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।

বহিঃসংযোগ
---------


উইকিমিডিয়া কমন্সে **হাকান চালহানোয়লু** সংক্রান্ত মিডিয়া রয়েছে।

* হাকান চালহানোয়লু – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* হাকান চালহানোয়লু – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* সকারবেসে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* বিডিফুটবলে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* ইইউ-ফুটবলে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে হাকান চালহানোয়লু (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হাকান চালহানোয়লু (ইংরেজি) উইকিউপাত্তে এটি সম্পাদনা করুন
**হানজাফিয়ের্টেল** (জার্মান: [ˈhanzaˌfɪʁtl̩] (শুনুনⓘ)) হল বার্লিনের *ক্ষুদ্রতম অর্টষ্টিল* (জেলা) এবং বার্লিনের কেন্দ্রীয় মিটে বোরোর মধ্যে গ্রোয়ার টিয়ারগার্টেন এবং ষ্প্রে নদীর মাঝখানে অবস্থিত।

দ্বিতীয় বিশ্বযুদ্ধের পর জেলাটি সম্পূর্ণরূপে ধ্বংস হয়ে গিয়েছিল । তবে পরবর্তীতে ১৯৫৭ থেকে ১৯৬১ সাল পর্যন্ত আন্তর্জাতিক আর্কিটেক্টর যেমন আলভার আল্টো, ইগোন আইর্মেন, ওয়াল্টার গ্রোপিয়াস, অস্কার নিমিয়ের, সেপ্টেম্বর রুফ দ্বারা সামাজিক আবাসন প্রকল্প হিসাবে পুনর্নির্মাণ করা হয়েছিল। ইন্টারবাউ নামে *পরিচিত, পুরো টুকরোতে* দুটি গির্জা রয়েছে (সেন্ট আনসার এবং কায়সার-ফ্রেড্রিখ-গেডাচটনিস্কির্চে)। এটি এখন ঐতিহাসিক স্মৃতিস্তম্ভ হিসাবে সুরক্ষিত।

ইতিহাস
------

এলাকার রাস্তাগুলির নাম রাখা হয়েছে "হানসা শহরগুলি"; যে শহরগুলি হ্যানস্যাটিক লীগের অংশ ছিল, মধ্যযুগে প্রতিষ্ঠিত একটি ট্রেডিং নেটওয়ার্ক। *হান্সাপ্লাটজ*, কেন্দ্রীয় বর্গক্ষেত্রের একটি ছোট শপিং তোরণ, একটি গ্রন্থাগার এবং গ্রিপস-থিয়েটার রয়েছে । হংসাপ্লাটজ পাতাল রেল স্টেশনটি ১৯৫৭ সালে নির্মিত হয়েছিল, যদিও ইউ ৯ লাইনটি 1961 পর্যন্ত খোলা হয়নি। কয়েকটি গ্র্যান্ডজারিট বিল্ডিং স্ট্যাডটবাহন রেলপথের উত্তরে রয়ে গেছে। হামবুর্গের আল্টোনা জেলার নামানুসারে অ্যালটোনার স্ট্রেই বিজয় কলামে নিয়ে যায় । বেলভ্যু প্রাসাদ, জার্মান রাষ্ট্রপতির বাসস্থান নিকটেই।

হানজাপ্লাৎস
-----------

উ-বান ট্রেন স্টেশনের ঠিক পাশেই হানজাপ্লাৎস চত্বর। এখন একটি অবিস্মরণীয় ট্র্যাফিক জংশন, এটি ছিল যুদ্ধের আগে একটি সক্রিয় প্লাজা।

Hansaplatz [de]

তথ্যসূত্র
---------
**হুয়ান দেলগাদো** (স্পেনীয়: Juan Delgado, স্পেনীয় উচ্চারণ: [xwˈan delɣˈaðo]; ২৬ ফেব্রুয়ারি ১৮৯১ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেন্ত্রাল এস্পানিওল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।

দেলগাদো ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২০ সাল পর্যন্ত তিনি সর্বমোট ১৭ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৯) অংশগ্রহণ করেছিলেন, যার মধ্যে ১৯১৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

দেলগাদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান দেলগাদো ১৮৯১ সালের ২৬শে ফেব্রুয়ারি তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৩ | ২ | ০ |
| ১৯১৪ | ১ | ০ |
| ১৯১৬ | ৫ | ০ |
| ১৯১৭ | ১ | ০ |
| ১৯১৮ | ৩ | ০ |
| ১৯১৯ | ২ | ০ |
| ১৯২০ | ৩ | ০ |
| সর্বমোট | ১৭ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হুয়ান দেলগাদো (ইংরেজি) উইকিউপাত্তে এটি সম্পাদনা করুন
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে হুয়ান দেলগাদো (ইংরেজি) উইকিউপাত্তে এটি সম্পাদনা করুন
**আলাম আন্ড্রেয়া মেজা কারমোনা** (জন্ম ১৩ আগস্ট ১৯৯৪) হচ্ছে একজন মেক্সিকীয় মডেল এবং সুন্দরী প্রতিযোগিতার শিরোনামধারী, যিনি মিস ইউনিভার্সের ২০২০ সালে মুকুট অর্জন করেছেন। এই শিরোপা জয়ে তিনি মিস ইউনিভার্স জয়ী তৃতীয় মেক্সিকীয় মহিলা হয়েছেন।

প্রাথমিক জীবন ও শিক্ষা
----------------------

২০২০ সালের মিস ইউনিভার্স হলেন অ্যান্ড্রিয়া মেজা। বিশ্বের ৬৯তম মিস ইউনিভার্স হলেন তিনি।

তাঁর পুরো নাম আলমা অ্যান্ড্রিয়া মেজা কারমোনা। ২৬ বছরের এই তরুণীর জন্ম মেক্সিকোর চিহুয়াহুয়া শহরে। বোনের মধ্যে বড় অ্যান্ড্রিয়া। স্কুলের গণ্ডি পেরনোর পর চিহুয়াহুয়া বিশ্ববিদ্যালয় থেকেই সফটওয়্যার ইঞ্জিনিয়ার হন তিনি। ২০১৭ সালে ইঞ্জিনিয়ারিংয়ের ডিগ্রি অর্জন করে মেক্সিকোর একটি সংস্থায় কাজে যোগ দিয়েছিলেন তিনি।

মিস ইউনিভার্স বিজয়
-------------------

২০১৫ সাল থেকে মডেলিং করতে শুরু করেছিলেন অ্যান্ড্রিয়া। ২০১৬ সালে মিস ওয়ার্ল্ড মেক্সিকোর প্রতিযোগী হিসাবে নির্বাচিত হন তিনি। ওই বছর মিস ওয়ার্ল্ড প্রতিযোগিতায় শেষ পাঁচে পৌঁছেছিলেন তিনি।

২০১৭ সালে তিনি মিস ওয়ার্ল্ড মেক্সিকো হন। এর পর ওই বছর অনুষ্ঠিত মিস ওয়ার্ল্ড প্রতিযোগিতায় মেক্সিকোর প্রতিনিধিত্ব করেছিলেন। ওই বছর মিস ওয়ার্ল্ড হয়েছিলেন ভারতের মানুসি চিল্লর। অ্যান্ড্রিয়া দ্বিতীয় হয়েছিলেন।
মিস ইউনিভার্স ২০২০-তে অংশ নেন তিনি। ২০২০ সালের প্রতিযোগিতা অতিমারির কারণে স্থগিত ছিল এত দিন। ১৬ মে সেটি সম্পন্ন হয় ফ্লোরিডার একটি হোটেলে।
৭৪ জন প্রতিযোগীর মধ্যে থেকে প্রথম ২১ জনে উঠে আসা। তার পর প্রথম ১০ জনের মধ্যে চলে আসা। তারপর প্রথম ৫ জনের মধ্যে জায়গা করে নেওয়া এবং অবশেষে মিস ইউনির্ভাসের শিরোপা মাথায় তুলে নেন তিনি।

বিচারকেরা তাঁকে প্রশ্ন করেন, নিজের দেশের নেতা হলে কী ভাবে এই অতিমারি পরিস্থিতি তিনি নিয়ন্ত্রণ করতেন?
অ্যান্ড্রিয়া জানান, তিনি নেতা হলে সংক্রমণ অনেকটা ছড়ানোর আগেই লকডাউন করে দিতেন। কারণ তিনি মনে করেন অতিমারির সঙ্গে লড়ার এটাই একমাত্র উপায়।

তথ্যসূত্র
---------

1. 1 2

বহিঃসংযোগ
---------

| পুরস্কার ও স্বীকৃতি |
| --- |
| পূর্বসূরীটেমপ্লেট:দেশের উপাত্ত Mexico City Ana Girault | **Miss Mexico**2017 | উত্তরসূরীটেমপ্লেট:দেশের উপাত্ত Mexico City Vanessa Ponce |
|
|
| পূর্বসূরীমার্কিন যুক্তরাষ্ট্র Audra Mari | **Miss World Americas**2017 | উত্তরসূরীপানামা Solaris Barba |
|
|
| পূর্বসূরীডোমিনিকান প্রজাতন্ত্র Yaritza Reyes | **Miss World 1st Runner-up**2017 | উত্তরসূরীথাইল্যান্ড Nicolene Limsnukan |
|
|
| পূর্বসূরীটেমপ্লেট:দেশের উপাত্ত Jalisco Sofía Aragón | **Mexicana Universal**2020 | উত্তরসূরীIncumbent |
|
| পূর্বসূরীদক্ষিণ আফ্রিকা Zozibini Tunzi | **Miss Universe**2020 | উত্তরসূরীIncumbent |
|

| * দে
* স
প্রধান আন্তর্জাতিক প্রতিযোগিতার মুকুটধারী (2020) |
| --- |
| 

|  |  |
| --- | --- |
| 
**মিস ইউনিভার্স**মেক্সিকো **Andrea Meza**
 | 
**মিস আর্থ**মার্কিন যুক্তরাষ্ট্র Lindsey Coffey
 |

 |
Indian Theatrical Group in Bombay in the 1870s.
**তামাশা** (মারাঠি: तमाशा) হল মারাঠি থিয়েটারের একটি ঐতিহ্যবাহী রূপ। এটি ভারতের মহারাষ্ট্র রাজ্যে স্থানীয় বা ভ্রাম্যমাণ থিয়েটার গ্রুপগুলি দ্বারা নৃত্য ও সঙ্গীতের সাথে ব্যাপকভাবে পরিবেশন করা হয়। এটি বেশ কয়েকটি মারাঠি চলচ্চিত্রের বিষয়বস্তুও ছিল। অতীতে কিছু হিন্দি চলচ্চিত্রে তামাশা-বিষয়যুক্ত গানগুলিকে অন্তর্ভুক্ত করা হত, সেগুলি লাবনি নামে পরিচিত।

চিরায়ত তামাশা বহু ভারতীয় শিল্প রূপ দ্বারা প্রভাবিত হয়ে এসেছে এবং কাভেলি, গজল, কত্থক নৃত্য, দশাবতার, ললিত ও কীর্তনের মত বিভিন্ন ঐতিহ্যময় কলা থেকে অনুপ্রেরণা নিয়েছে। তামাশা দুই প্রকারের: *ঢোলকি ভারি* এবং পুরানো রূপটি *সংগীত ভারি*। এই পুরানো রূপটির মধ্যে নাটকের চেয়ে নাচ এবং সংগীত বেশি রয়েছে। মহারাষ্ট্রে, কোলহাটি গোষ্ঠীগুলি তামাশার অভিনয়ের সাথে ঐতিহ্যগতভাবে যুক্ত।

ব্যুৎপত্তি
----------

"তামাশা" শব্দটি মূলত ফার্সি থেকে এসেছে, এর অর্থ এক ধরনের নাট্য বিনোদন। শব্দটি "মজাদার" বা "খেলা" অর্থে আর্মেনীয়, হিন্দি, উর্দু এবং মারাঠি ভাষাতেও ব্যবহৃত হয়েছে। আর্মেনিয়ান ভাষায় "তামাশা করা"র অর্থ "একটি আকর্ষণীয় প্রক্রিয়া বা বিনোদনে মনোযোগ দেত্তয়া"। সাধারণ কথাবার্তায় শব্দটি হৈচৈ বা কোনও ক্রিয়াকলাপ বা আলোড়ন এবং উত্তেজনার সাথে প্রদর্শন করার জন্য ব্যবহৃত হয়েছে, কখনও কখনও "চায়ের কাপে তুফান" অর্থেও এর ব্যবহার হয়েছে।

আরো দেখুন
---------

* লাবনি
* মঙ্গলা বানসোডে
* বিঠাবাই নারায়ণগাঁওকর
* সাইলেন্ট ঘুঙ্গরুজ
* প্রকাশ খান্ডগে
* বশির মমিন কাভাতেকার

টীকা
----

1. 1 2  "Tamasha", in James R. Brandon and Martin Banham (eds), *The Cambridge Guide to Asian Theatre*, pp. 108-9.
2. ↑  Varadpande, p. 167
3. ↑  *No Aging in India: Alzheimer's, The Bad Family, and Other Modern Things* by Lawrence Cohen ("The Zagreb Tamasha"; pp. 15-18).

গ্রন্থপঞ্জি
-----------

* K. R. Sawant (১৯৮৩)। *Tamasha: A Unique Folk-theatre of Maharashtra*। Natya Shikshan Kendra।
* Manohar Laxman Varadpande (১৯৯২)। *History of Indian Theatre*। Abhinav Publications। আইএসবিএন 978-81-7017-278-9।
* Sudhanva Deshpande (২০০৭)। *Theatre of the Streets: The Jana Natya Manch Experience*। Jana Natya Manch। পৃষ্ঠা 91–। GGKEY:N5P26BGEAQ9।
* Aparna Bhargava Dharwadker (২০০৯)। *Theatres of Independence: Drama, Theory, and Urban Performance in India Since 1947*। University of Iowa Press। আইএসবিএন 978-1-58729-642-0।

আরো পড়ুন
---------

* *Kantabai Satarkar*, a biography by Santosh Khedlekar of the well-known senior tamasha artist Kantabai Satarkar.
একটি ভলিবল
**ভলিবল** ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয়, যা একটি নেট দ্বারা দুটি ৯ মিটার অর্ধে বিভক্ত। নেটটি চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি(পুরুষদের জন্যে) ও ২.২৪মি(নারীদের জন্যে) উচ্চতায় অবস্থিত। যদিও শিশু- কিশোর ও বয়স্কদের জন্যে উচ্চতার প্রয়োজনমতো পরিবর্তন ঘটে। চামড়ার বলের পরিধি ৬৫ থেকে ৬৭ সেন্টিমিটার এবং ওজন ২৬০ থেকে ২৮০ গ্রাম।

ভলিবল খেলার নিয়ম-কানুন
-----------------------

ভলিবল খেলার নিয়ম-কানুন
অন্যান্য খেলার মত ভলিবল খেলায়ও টস হয়, টস বিজয়ী দল হয় সার্ভিস করবে বা কোর্ট পছন্দ করবে। একজন করে রেফারী, আম্পায়ার, স্কোরার এবং দুজন লাইন জাজ দ্বারা খেলা পরিচালনা করা হয়। খেলা চলাকালীন বলকে বিপক্ষের কোর্টে পাঠানোর জন্য একদল সর্বাধিক তিনবার বলটিতে স্পর্শ বা আঘাত করতে পারবে। একজন খেলোয়াড় পরপর দুইবার বলে স্পর্শ করতে পারবে না। সার্ভিস করার সময় একবারেই বলকে বিপক্ষের কোর্টে পাঠাতে হবে। শরীরের যে কোনো অংশ দিয়ে বলে আঘাত করতে পারবে, আগে শুধু হাত ব্যবহার করে বল পারাপার/ আঘাত করা যেত । সার্ভিসের বল যদি নেট স্পর্শ করে বিপক্ষকোর্টে যায় তাহলে সঠিক বলে ধরা হয়।

ভলিবল খেলার সময়
----------------

১২ জন খেলোয়াড় নিয়ে একটি দল গঠিত হবে। মাঠে ৬ জন খেলোয়াড় নিয়ে খেলতে হবে। প্রতি সেটে সর্বাধিক ৬ জন খেলোয়াড় বদল করা যাবে। খেলা আরম্ভের সময় সামনের সারিতে ৩ জন ও পেছনের সারিতে ৩ জন খেলোয়াড় দাঁড়াবে। যে দল সার্ভিস করে সেই দল যদি বলটির র‌্যালির সমাপ্তি নিজেদের পক্ষে রাখতে পারে অর্থাৎ নিজেদের কোর্টে বলকে মাটি ছুঁতে না দেয় বা নেট পার করে প্রতিপক্ষের কোর্টের বাইরে না ফেলে তবে একটি পয়েন্ট লাভ করবে। আর র‌্যালির সমাপ্তি যদি বিপক্ষ দলের পক্ষে যায় তাহলে সার্ভিসের দিক পরিবর্তন হয়।
যে দল আগে কমপক্ষে ২ পয়েন্টের ব্যবধানে ২৫ পয়েন্ট অর্জন করবে, সে দল সেট বিজয়ী হবে। যদি উভয় দলের পয়েন্ট ২৪-২৪ হয় তাহলে এক্ষেত্রে ডিউস হবে এবং ২ পয়েন্টের ব্যবধান না হওয়া পর্যন্ত খেলা চলতে থাকবে। তবে পঞ্চম সেটে যে দল আগে ২ পয়েন্টের ব্যবধানে ১৫ পয়েন্ট অর্জন করবে, সে দল বিজয়ী হবে। আর যদি উভয় দলের পয়েন্ট ১৪-১৪ হয়, তাহলে ২ পয়েন্টের ব্যবধান না হওয়া পর্যন্ত খেলা চলতে থাকবে। ভলিবল প্রতিযোগিতায় ৫টি সেটের মধ্যে যে দল ৩টি সেটে জয়লাভ করবে সে দলই বিজয়ী হবে। প্রতি সেট শেষ হওয়ার পর উভয় দল রেফারীর সংকেতে কোর্ট বদল করবে।

তথ্যসূত্র
---------
**সৈয়দা আসিফা আশরাফী পাপিয়া** (জন্ম: ১ মার্চ ১৯৬৭) বাংলাদেশের একজন আইনজীবী, রাজনীতিবিদ ও সাবেক সাংসদ। যিনি নবম জাতীয় সংসদের সংরক্ষিত নারী আসন-৪১ থেকে নির্বাচিত জাতীয় সংসদ সদস্য। তিনি বাংলাদেশ জাতীয়তাবাদী দল একজন কেন্দ্রীয় নেতা।

জন্ম ও প্রাথমিক জীবন
--------------------

সৈয়দা আশিফা আশরাফী পাপিয়ার জন্ম ৩১ মে ১৯৬৭ সালে পূর্ব পাকিস্তানের নীলফামারীর ডোমারে (বর্তমান বাংলাদেশ)। তবে তার বাবার পৈত্রিক বাড়ি নাটোরের লালপুর উপজেলার গোপালপুরে। বাবা ছিলেন বিএডিসির এগ্রিকালচার অফিসার। বাবার চাকরির সুবাদে উত্তরাঞ্চলের বিভিন্ন জেলায় কেটেছে শৈশব। বিএডিসি থেকে বাবা ঠাকুরগাঁও সুগার মিলে বদলি হলে তিনি সেখানে একটি স্কুলে ৯ মাস পড়াশোনা করেন তিনি। পরে নর্থবেঙ্গল সুগার মিলে বদলি হলে ১৯৭৪ সালে নর্থবেঙ্গল সুগারবেঙ্গল হাইস্কুলে ভর্তি হন। ওই স্কুলেই এসএসসি পর্যন্ত পড়াশোনা করেন। ১৯৮৩ সালে এসএসসি পাস করেন ভর্তি হন গোপালপুর কলেজে। ১৯৮৬ সালে এইচএসসি পাস করে ভর্তি হন রাজশাহী বিশ্ববিদ্যালয়ের প্রথমে সমাজ বিজ্ঞান বিভাগে ও পরে ভর্তি হন আইন বিভাগে। উঠেন তাপসী হলে।

রাজনৈতিক ও কর্মজীবন
-------------------

স্কুলজীবনেই ফরম পূরণ করে ছাত্রদলের প্রাথমিক সদস্য হন। ১৯৮৬ সালে রাজশাহী বিশ্ববিদ্যালয়ের তাপসী হল ছাত্রদলের সভাপতি নির্বাচিত হন। ১৯৮৭ সালে রাজশাহী বিশ্ববিদ্যালয়ের তাপসী হলের ভিপি নির্বাচিত হন। ১৯৮৯ সালে দ্বিতীয়বার তাপসী হলের ভিপি নির্বাচিত হন। ১৯৯৪ সালে বিয়ের পর সংসার সামলানোর পাশাপাশি চাঁপাইনবাবগঞ্জ জেলা বারে পেশা জীবন শুরু করেন। ১৯৯৬ সালে বিএনপি মহিলা দলের আহবায়ক কমিটির সদস্য নির্বাচিত হন। ২০০৯ সালে ঢাকা বারে প্র্যাকটিস শুরু করেন। ঐ বছরই বাংলাদেশ জাতীয়তাবাদী দল জাতীয় নির্বাহী কমিটির সদস্য হন। একইসঙ্গে চাঁপাই নবাবগঞ্জ জেলা বিএনপির সাধারণ সম্পাদকের দায়িত্ব পান। ওই বছরই নবম জাতীয় সংসদের সংরক্ষিত নারী আসনে এমপি নির্বাচিত হন।

ব্যক্তিগত জীবন
--------------

পাপিয়া’র স্বামী হারুনুর রশীদ একজন রাজনীতিবিদ। তিনি বিএনপির যুগ্ম মহাসচিব এবং একাদশ জাতীয় সংসদে নির্বাচিত একজন সংসদ সদস্য। তাদের তিন সন্তান যথাক্রমে নিশাত সাদিয়া রশিদ (সূচনা), রিফাত রশিদ (অনন্যা), রুবাইয়াৎ ইবনে হারুন।

আরও দেখুন
---------

তথ্যসূত্র
---------

1. ↑  "Syeda Ashifa Ashrafi Papia"। *parliament.gov.bd*। সংগ্রহের তারিখ ২০১৮-১০-১৮।
2. ↑  "পাপিয়ার মুক্তি চেয়ে ছেলে-মেয়েদের সংবাদ সম্মেলন"। *বিডিনিউজ২৪*। ২৩ আগস্ট ২০১৫। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৯।

বহিঃসংযোগ
---------
২ মার্চ বাংলাদেশের জাতীয় পতাকা দিবস। একাত্তরের এই দিনে ঢাকা বিশ্ববিদ্যালয়ের কলা ভবনে প্রথম জাতীয় পতাকা তোলা হয়েছিল। সবুজ জমিনের ওপর লাল বৃত্তের মাঝখানে সোনালি মানচিত্র খচিত পতাকা। ওইদিন পতাকা উত্তোলন করেছিলেন ডাকসুর সহসভাপতি আ স ম আবদুর রব।

ইতিহাস
------

পাকিস্তানি শাসকগোষ্ঠীর শোষণ, অন্যায়, অত্যাচার, অবিচারের বিরুদ্ধে তৎকালীন ডাকসু নেতাদের উদ্যোগে ২ মার্চ সাড়া দিয়েছিল আমজনতা। প্রকৃতপক্ষে সেদিনের পতাকা উত্তোলনের মধ্য দিয়েই বাঙালি ছাত্র-জনতা স্বাধীনতা সংগ্রামের অগ্নিমন্ত্রে উজ্জীবিত হয় এবং স্বাধীনতা অর্জনের পথে যাত্রা শুরু করে। পতাকা উত্তোলনই জানান দেয় স্বাধীন বাংলাদেশের বিকল্প নেই।
দীর্ঘ ৯ মাসের বহু ত্যাগ, রক্তের বিনিময়ে স্বাধীন সার্বভৌম বাংলাদেশের অভ্যুদয় ঘটে। স্বাধীনতা সংগ্রামের ৯ মাস এই পতাকাই বিবেচিত হয় আমাদের জাতীয় পতাকা হিসেবে।

২ মার্চ পাকিস্তানের জাতীয় পরিষদের অধিবেশন স্থগিত ঘোষিত হওয়ায় সকাল থেকেই দলমত নির্বিশেষে সর্বস্তরের মানুষ ঢাকার রাজপথে অবস্থান নেয়, ঢাকা পরিণত হয় মিছিলের নগরীতে। পাকিস্তানি শাসকগোষ্ঠীর জুলুম, নিগ্রহ, শোষণ আর নিপীড়নের বিরুদ্ধে তৎকালীন ডাকসু নেতাদের উদ্যোগের নানা শ্রেণী-পেশার মানুষ জড়ো হতে থাকেন ঢাকা বিশ্ববিদ্যালয় এলাকায়। অকুতোভয় ছাত্রসমাজ ও জনতা পাকিস্তানের রক্তচক্ষু উপেক্ষা করে জানিয়ে দেয় বাঙালিরা মাথা নত করবে না।
বাংলাদেশের মানচিত্রখচিত ওই পতাকা সর্বপ্রথম উত্তোলন করেছিলেন ছাত্রলীগের তৎকালীন নেতা আ স ম আব্দুর রব। তখন ছাত্র সমাবেশের নেতৃত্বে ছিলেন নূরে আলম সিদ্দিকী, আব্দুল কুদ্দুস মাখন, শাহজাহান সিরাজ, আ স ম আব্দুর রব প্রমুখ।

বঙ্গবন্ধু শেখ মুজিবুর রহমান সর্বপ্রথম নিজ হাতে জাতীয় পতাকা উত্তোলন করেন ২৩ মার্চ ১৯৭১ সালে ধানমন্ডিতে তার নিজ বাসভবনে। এছাড়া একাত্তরের এই দিনেই বঙ্গবন্ধু শেখ মুজিবুর রহমান প্রথম অসহযোগ আন্দোলনের ঘোষণা দিয়েছিলেন। রেসকোর্স ময়দানে ৭ মার্চের ঐতিহাসিক জনসভার ঘোষণাও দেয়া হয় এই দিনে।
লাল রঙের ভরাট বৃত্তটি রক্তক্ষয়ী সংগ্রামের মাধ্যমে ছিনিয়ে আনা স্বাধীনতার নতুন সূর্যের প্রতীক।

বহির্বিশ্বে পতাকা উত্তোলন দিবস
------------------------------

১৯৭১ সালের ১৮ এপ্রিল কলকাতাস্থ পাকিস্তানের ডেপুটি হাই কমিশনের প্রধান এম হোসেন আলী জাতীয় পতাকা উত্তোলন করেন। এটিই বিদেশের মাটিতে বাংলাদেশের প্রথম জাতীয় পতাকা উত্তোলন। মুক্তিযুদ্ধের সময় ১৭ এপ্রিল মেহেরপুরে বর্তমান মুজিব নগরের আম্রকাননে জাতীয় পতাকা উত্তোলনের সাথে সাথে সর্বপ্রথম জাতীয় সঙ্গীত গাওয়া হয়।

তথ্যসূত্র
---------

1. ↑  "ঐতিহাসিক পতাকা উত্তোলন দিবস | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০১৯-০৯-০৬।
2. ↑  "আজ ঐতিহাসিক পতাকা উত্তোলন দিবস | banglatribune.com"। *বাংলা ট্রিবিউন*। ২০১৯-০৯-০২ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৬।  line feed character in `|শিরোনাম=` at position 19 (সাহায্য)
**ঝুঁটিশালিক** (বৈজ্ঞানিক নাম:*Acridotheres fuscus*) শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে। শালিকেরা কিচিরমিচির শব্দ করে ডাকে।

প্রাপ্তিস্থান
-------------

ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।

খাদ্য
-----

ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।

আকার
----

শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।

স্বভাব
------

ঝুঁটিশালিক খুব চেঁচামেচি করে ডাকাডাকি করে।

প্রজননকাল
---------

ঝুঁটিশালিক ডিম দেয় দুই থেকে পাঁচটি, রং হালকা নীল। বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।

তথ্যসূত্র
---------

1. ↑  BirdLife International (২০১২)। "*Acridotheres fuscus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  *স্মৃতিমন্দিরে সুখস্বর্গ!  ওয়েব্যাক মেশিনে আর্কাইভকৃত ২০১৯-১২-০৪ তারিখে*,সাহাদাত পারভেজ, দৈনিক প্রথম আলো। ঢাকা থেকে প্রকাশের তারিখ: ২৭-০২-২০১১ খ্রিস্টাব্দ।
নোভেল করোনাভাইরাস সার্স-কোভ-২
**করোনাভির** হল একটি ভাইরাস নিরোধক ওষুধ যা রাশিয়ায় কোভিড-১৯- এর চিকিৎসার জন্য অনুমোদিত। এই ওষুধ সম্পর্কে খুব কম তথ্যই জানা যায়, তবে এর উৎপাদনকারী প্রতিষ্ঠান হচ্ছে আর-ফার্ম।  

পত্রিকায় প্রকাশিত বিবরণ অনুযায়ী, করোনাভিরকে সার্স-কোভ-২ আরএনএ পলিমারেজের প্রতিরোধক বলে মনে হয়, যা অন্যান্য অ্যান্টিভাইরাল নিউক্লিওটাইড অ্যানালগ যেমন রেমডেসিভির এর অনুরূপ। ওষুধটি জাপানে উদ্ভাবিত ফাভিপিরাভিরের উপর ভিত্তি করে তৈরি বলে মনে হয়।

করোনাভির ২০২০ সালের জুলাই এ রাশিয়ার হাসপাতালে ব্যবহারের জন্য অনুমোদিত হয় এবং ২০২০ সালের সেপ্টেম্বরে এটি বহিরাগত রোগীদের ব্যবহারের জন্য প্রেসক্রিপশনের মাধ্যমে বিক্রয়ের অনুমোদন পায়।

তথ্যসূত্র
---------

1. 1 2  "Russian firm gets approval for drug said to block coronavirus replication"। জুলাই ৮, ২০২০ – in.reuters.com-এর মাধ্যমে।
2. ↑  "Russia approves R-Pharm's Coronavir for Covid-19 treatment"। *Pharmaceutical Technology*। ৯ জুলাই ২০২০। সংগ্রহের তারিখ ২১ জুলাই ২০২০।
3. ↑  Reuters Staff (২০২০-০৯-১৮)। "Russia approves first COVID-19 prescription drug for sale in pharmacies"। *Reuters* (ফরাসি ভাষায়)। সংগ্রহের তারিখ ২০২০-০৯-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]}
**আহমদ মুবারক আহমদ মুবারক বুগাম্মার** (আরবি: احمد بوغمار‎, ইংরেজি: Ahmed Bughammar; জন্ম: ৩০ ডিসেম্বর ১৯৯৭; **আহমদ বুগাম্মার** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৪–১৫ মৌসুমে, বাহরাইনী ক্লাব হিদ্দের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; হিদ্দের হয়ে ৭ মৌসুম অতিবাহিত করার পর ২০২১–২২ মৌসুমে তিনি বাহরাইনী ক্লাব আল খালিদিয়াহে যোগদান করেছেন।

২০১৫ সালে, বুগাম্মার বাহরাইন অনূর্ধ্ব-১৯ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৯ ম্যাচে ১টি গোল করেছেন।

প্রারম্ভিক জীবন
---------------

আহমদ মুবারক আহমদ মুবারক বুগাম্মার ১৯৯৭ সালের ৩০শে ডিসেম্বর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বুগাম্মার বাহরাইন অনূর্ধ্ব-১৯, বাহরাইন অনূর্ধ্ব-২০ এবং বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৮ সালের ১৬ই অক্টোবর তারিখে, ২০ বছর, ৯ মাস ও ১৬ দিন বয়সে, ডান পায়ে ফুটবল খেলায় পারদর্শী বুগাম্মার মিয়ানমারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় মুহাম্মদ মারহুনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ৪–৪ গোলে ড্র করেছিল। বাহরাইনের হয়ে অভিষেকের বছরে বুগাম্মার মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৯ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১৮ | ১ | ০ |
| ২০১৯ | ১১ | ০ |
| ২০২০ | ১ | ০ |
| ২০২১ | ৬ | ১ |
| সর্বমোট | ১৯ | ১ |

তথ্যসূত্র
---------

1. ↑  "Bahrain - Myanmar 4:1 (Friendlies 2018, October)"। *worldfootball.net*। সংগ্রহের তারিখ ১৯ নভেম্বর ২০২১।
2. ↑  Strack-Zimmermann, Benjamin (১৬ অক্টোবর ২০১৮)। "Bahrain vs. Myanmar (4:1)"। *National Football Teams*। সংগ্রহের তারিখ ১৯ নভেম্বর ২০২১।

বহিঃসংযোগ
---------

* সকারওয়েতে আহমদ বুগাম্মার (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আহমদ বুগাম্মার (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আহমদ বুগাম্মার (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আহমদ বুগাম্মার (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আহমদ বুগাম্মার (ইংরেজি) উইকিউপাত্তে এটি সম্পাদনা করুন
ট্রান্সোনিক ফ্লাইটে মার্কিন যুক্তরাষ্ট্রের নেভি এফ/এ-১৮ এফ সুপার হর্নেট
**শব্দোত্তর গতিবেগ** হলো শব্দের চেয়েও দ্রুত কোনো বস্তুর যাওয়ার গতি। অর্থাৎ শব্দ যে গতিতে যায় তারচেয়েও দ্রুততর গতিকে সুপারসনিক গতি বলে।

অতীতে ব্যবহার
-------------

বিংশ শতাব্দীর শুরুতে "সুপারসনিক" শব্দটি বিশেষণ হিসেবে শব্দের চেয়েও বেশি কম্পনের জিনিস বোঝাতে ব্যবহৃত হতো। বর্তমানে তার পরিবর্তে "আল্ট্রাসনিক" শব্দটি ব্যবহৃত হয়।

শব্দোত্তর বস্তু
---------------

শব্দ উৎস এখন শব্দ গতির বাধা ভেঙে ফেলেছে, শব্দের গতিবেগের ১.৪ গুন দ্রুততায় ভ্রমণ করছে। কারণ উৎসটি যে শব্দ তরঙ্গগুলি তৈরি করে তার চেয়ে দ্রুত গতিতে চলছে, এটি প্রকৃতপক্ষে অগ্রগামী তরঙ্গকে নেতৃত্ব দিচ্ছে। স্থির পর্যবেক্ষক যতক্ষনে শব্দটি শুনছে, গতিশীয় উৎস ততক্ষনে সরে যাচ্ছে।
বুলহুইপকে মানবসৃষ্ট প্রথম যান হিসেবে মনে করা হয় যা শব্দের গতির প্রতিবন্ধকতা ভাঙতে পেরেছে। মূলত এর মধ্য দিয়ে প্রবাহিত তরঙ্গই একে শব্দোত্তর গতিবেগ লাভ করতে সক্ষম করেছে।

আরও দেখুন
---------

* হাইপারসনিক গতি
* আল্ট্রাসনিক

তথ্যসূত্র
---------

1. ↑  আমেরিকান সাইনটিস্টস  ওয়েব্যাক মেশিনে আর্কাইভকৃত ২২ মার্চ ২০১৬ তারিখে (ইংরেজি)
2. ↑  হাইপোগ্রাফি ডট কম  ওয়েব্যাক মেশিনে আর্কাইভকৃত ১৭ ফেব্রুয়ারি ২০১২ তারিখে (ইংরেজি)

বহিঃসংযোগ
---------

* ম্যাথপেজ - শব্দের গতি (ইংরেজি)
* ডেসিবল লেবেলের তালিকা[*স্থায়ীভাবে অকার্যকর সংযোগ*] (ইংরেজি)
**একেএম নাজির আহমেদ** (১৮ জানুয়ারি ১৯৩৯ - ৭ জানুয়ারি, ২০১৪) বাংলাদেশের ইসলামী রাজনীতিবিদ। তার মৃত্যুর সময় তিনি জামায়াতে ইসলামীর নায়েব-ই-আমীর ছিলেন।

প্রারম্ভিক ও শিক্ষা জীবন
------------------------

**নাজির আহমেদ** ১৯৩৯ সালে কুমিল্লা জেলার বোরুয়া উপজেলার বোয়ালিয়া গ্রামে জন্মগ্রহণ করেন। প্রাথমিক ও মাধ্যমিক শিক্ষা সম্পন্ন করার পর তিনি ১৯৬২ সালে ঢাকা বিশ্ববিদ্যালয়ে ইংরেজিতে ব্যাচেলর অফ আর্টস (হন্স) লাভ করেন। এক বছর পরে ১৯৬৩ সালে তিনি একই বিশ্ববিদ্যালয় থেকে এমএ পাস করেন।

রাজনীতি
-------

তিনি ১৯৬০ সাল থেকে ছাত্র রাজনীতিতে সক্রিয়ভাবে জড়িত ছিলেন এবং তিনি পূর্ব পাকিস্তান ইসলামী ছাত্র সংঘের কেন্দ্রীয় সভাপতি ছিলেন। পড়াশোনা শেষ করে ১৯৬৫ সালে তিনি জামায়াতে ইসলামীতে যোগদান করেন। অল্প সময়ের মধ্যেই তিনি ১৯৬৭ সালে কুমিল্লা বিভাগের আমির নিযুক্ত হন। তার রাজনৈতিক আমলে তিনি কেন্দ্রীয় কার্যনির্বাহী কমিটির মজলিস-শুরার সদস্য এবং দায়িত্ব পালন করেন। এটি জামায়াতের কার্যনির্বাহী কমিটি।

২০০৯ সালে তিনি বাংলাদেশ জামায়াতে ইসলামীর নায়েব-আমির নিযুক্ত হন, তার মৃত্যুর আগ পর্যন্ত তিনি এ পদে দায়িত্ব পালন করেন।

গ্রেফতার
--------

২০১১ সালের ১১ ডিসেম্বর রাজধানী বিজয়নগরে যানবাহন ক্ষতিগ্রস্ত করা, পুলিশকে লাঞ্ছিত করা এবং তাদের দায়িত্ব পালনে বাধা দেওয়ার অভিযোগে নাজির আহমেদসহ বাংলাদেশ জামায়াতে ইসলামীর ছয় নেতাকে ১৯ ডিসেম্বর, ২০১১ সালে কারাগারে প্রেরণ করা হয় ।

মৃত্যু
------

হৃদরোগে আক্রান্ত হয়ে ১০ দিনেরও বেশি সময় ধরে চিকিৎসাধীন থাকাবস্থায় ৭ জানুয়ারি ২০১৪ সালে ইবনে সিনা হাসপাতালে নাজির আহমেদ মারা যান। স্বজনরা জানিয়েছেন তার ছেলেকে পুলিশ গ্রেপ্তার করায় তিনি মানসিকভাবে ভেঙ্গে পড়েন এবং স্বাস্থ্যের অবনতি ঘটে। পরে তিনি হৃদরোগে আক্রান্ত হন। মত্যুর সময় তার বয়স ছিল ৭৪ বছর।  বাংলাদেশ জামায়াতে ইসলামীর ভারপ্রাপ্ত আমির মকবুল আহমেদ এবং ভারপ্রাপ্ত সেক্রেটারি জেনারেল শফিকুর রহমান, জামায়াতে ইসলামীর হিন্দ আমির মাওলানা সৈয়দ জালালউদ্দিন ওমরির মতো ব্যক্তিরা শোকবার্তা প্রকাশ করেছেন।

তথ্যসূত্র
---------

1. ↑  "Nayeb-e-Ameer of Jamaat-e-Islami, Professor Nazir Ahmed Dies at 74; Acting Ameer expresses deep condolence over his death"। Jamaat-e-Islami official website। ৮ জানুয়ারি ২০১৪। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।
2. 1 2 3  "Professor AKM Nazir Ahmed (1939-2014)"। Radiance Viewsweekly। ১৯ জানু ২০১৪। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৪।
3. ↑  "7 Jamaat leaders sent to jail"। Daily Star। ১২ ডিসেম্বর ২০১১। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।
4. ↑  "Jamaat's Nayeb-e Ameer Nazir dies"। banglanews24। ৮ জানুয়ারি ২০১৪। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।
5. ↑  "Jamaat Nayeb-e-Ameer Nazir Ahmed on life support; Acting Ameer seeks prayer for his quickest recovery"। Asiapost। ৪ জানুয়ারি ২০১৪। ৩০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।
**ফরিদপুর জেলা প্রশাসন স্কুল এন্ড কলেজ (FDASC)** বাংলাদেশের ফরিদপুর জেলার একটি বেসরকারি শিক্ষা প্রতিষ্ঠান। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি ঝিলটুলী মহল্লায় অবস্থিত এবং এটি ৬৪ শতাংশ জমির উপর নির্মিত।

ইতিহাস
------

FDASC এর ইতিহাস খুবই সংক্ষিপ্ত। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি প্রতিষ্ঠার মূল লক্ষ্য ছিল ফরিদপুর জেলার শিক্ষার মানোন্নয়ন করা।

FDASC কে একটি আধুনিক এবং মানসম্মত শিক্ষা প্রতিষ্ঠান হিসেবে গড়ে তোলার জন্য জেলা প্রশাসন বিভিন্ন পদক্ষেপ গ্রহণ করেছে। বিদ্যালয়টিতে আধুনিক সুযোগ-সুবিধা এবং শিক্ষকদের জন্য প্রশিক্ষণের ব্যবস্থা করা হয়েছে।

প্রতিষ্ঠানের গান
----------------

জ্ঞানের আলোয় সূরের মূর্ছনায়

নৃত্যের ঝংকার প্রকৃতির মোহনায়

আলোকিত এক স্থান

জেলা প্রশাসন স্কুল।

ডিসি স্যারের স্বপ্নে আদর্শে

এডিসি স্যারের তত্ত্বাবধানে

শিক্ষকদের আন্তরিকতার ছোয়া

লক্ষ্য শুধু কুড়িদের প্রস্ফুটিত করে গড়া।

জ্ঞানে গুনে নীতি আদর্শে

আলোকিত সমাজ বিনির্মানে

সদা জাগ্রত আমাদের এই প্রতিষ্ঠান

লক্ষ্য শুধু শুদ্ধ মানুষ গড়ে

নতুন রূপে দেশ গড়া।

আরও দেখুন
---------

* কানাইপুর স্কুল এন্ড কলেজ

তথ্যসূত্র
---------

1. ↑  "FARIDPUR ZILA PROSHASON SCHOOL & COLLEGE"। *www.fdasc.edu.bd*। সংগ্রহের তারিখ ২০২৩-১১-০৪।
2. ↑  "​​​​​​​ফরিদপুর জেলা প্রশাসন স্কুল এন্ড কলেজ : নবসৃষ্টির আলোকবর্তিকা"। *যায়যায় দিন*। সংগ্রহের তারিখ ২০২৩-১১-০৪।  zero width space character in `|শিরোনাম=` at position 1 (সাহায্য)

বহিঃসংযোগ
---------

* অফিসিয়াল ওয়েবসাইট
**পুলিশ প্রশিক্ষণ কেন্দ্র** বা **পুলিশ ট্রেনিং সেন্টার** (**পিটিসি**) বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রশিক্ষণ প্রতিষ্ঠান। বাংলাদেশ পুলিশের একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন।

ইতিহাস
------

১৯৭২ সালে *আঞ্চলিক পুলিশ প্রশিক্ষণ বিদ্যালয়* হিসেবে প্রতিষ্ঠিত করা হয়। ১৯৯২ সালে সকল আঞ্চলিক পুলিশ প্রশিক্ষণ স্কুলকে নবায়িত করে পুলিশ প্রশিক্ষণ কেন্দ্রে রূপান্তরিত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে।

তালিকা
------

1. পুলিশ ট্রেনিং সেন্টার, টাঙ্গাইল
2. পুলিশ ট্রেনিং সেন্টার, রংপুর
3. পুলিশ ট্রেনিং সেন্টার, খুলনা
4. পুলিশ ট্রেনিং সেন্টার, নোয়াখালী

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। 

1. ↑  "সংরক্ষণাগারভুক্ত অনুলিপি"। ৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।
**কৃষি বিশ্ববিদ্যালয় কলেজ** বাংলাদেশ কৃষি বিশ্ববিদ্যালয় এর আওতাধীনে পরিচালিত একটি কলেজ। এটি ময়মনসিংহ শহরে অবস্থিত।

কৃষি বিশ্ববিদ্যালয় কলেজ প্রধান গেইট

ইতিহাস
------

কৃষি বিশ্ববিদ্যালয় কলেজ ভবন
বাংলাদেশ কৃষি বিশ্ববিদ্যালয়ে কর্মরত ও বসবাসকারী শিক্ষক, কর্মকর্তা ও কর্মচারীদের সন্তানদের উচ্চমাধ্যমিক পর্যায়ে শিক্ষা গ্রহণের কথা চিন্তা করে বিশ্ববিদ্যালয় কর্তৃপক্ষ এবং সরকারি অনুমোদন নিয়ে ১৯৮৫ খ্রিষ্টাব্দে কৃষি বিশ্ববিদ্যালয় কলেজ প্রতিষ্ঠাকালীন নাম - কৃষি বিশ্ববিদ্যালয় ইন্টারমিডিয়েট কলেজ (সংক্ষেপে "কে.বি কলেজ") এর কার্যক্রম শুরু করে। প্রথম পর্যায়ে ২৩ সেপ্টেম্বর ১৯৮৫ সালে বিশ্ববিদ্যালয় কর্তৃপক্ষ ১২ (বারো) সদস্য বিশিষ্ট একটি অর্গানাইজিং কমিটি গঠন করে। ২৪শে সেপ্টেম্বর ১৯৮৫ সালে অনুষ্ঠিত অর্গানাইজিং কমিটির প্রথম সভার সিদ্ধান্ত মোতাবেক বিশ্ববিদ্যালয়ের একটি পুরাতন ভবনের তিনটি কক্ষে সাময়িকভাবে কৃষি বিশ্ববিদ্যালয় কলেজের পথযাত্রা শুরু হয়।

কৃষি বিশ্ববিদ্যালয় কলেজ ভবন
১৯৮৫-৮৬ শিক্ষাবর্ষে উচ্চ মাধ্যমিক পর্যায়ে বিজ্ঞান বিভাগে মোট ৬০ জন ছাত্র-ছাত্রী ভর্তির মাধ্যমে কলেজের শিক্ষাদান কার্যক্রম আনুষ্ঠানিকভাবে শুরু হয়। ০৪ ও ০৫ ডিসেম্বর ১৯৮৫ সালে অনুষ্ঠিত বাংলাদেশ কৃষি বিশ্ববিদ্যালয় সিন্ডিকেট এর ১৬৬ তম সভায় কলেজ কার্যক্রমের অনুমোদন প্রদান করা হয়। বর্তমানে কলেজের নিজস্ব ৩ একর স্থানে দুটি ৩ তলা বিশিষ্ট ভবনে কলেজের কার্যক্রম সুনামের পরিচালিত হচ্ছে।

অবস্থান
-------

ময়মনসিংহ শহর থেকে ৪ কিলোমিটার দক্ষিণে পুরাতন ব্রহ্মপুত্র নদের পশ্চিম প্রান্তে প্রায় ৩ একর জায়গা নিয়ে গড়ে উঠেছে কৃষি বিশ্ববিদ্যালয় কলেজ। রাজধানী ঢাকা থেকে ১২০ কিলোমিটার উত্তরে বাংলাদেশ কৃষি বিশ্ববিদ্যালয় ক্যাম্পাসের ভিতরে এর অবস্থান।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২০১৩-১২-০৮ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৩।

* বিশ্ববিদ্যালয় প্রবেশদ্বার
সুজলা সুফলা পরিপাটি ও প্রাকৃতিক সৌন্দর্য বেষ্টিত প্রায় ৪০-৪৫ টি গ্রাম নিয়ে গঠিত নরসিংদী-২ পলাশ নির্বাচনী এলাকা ও নরসিংদী সদর উপজেলায় অবস্থিত আমদিয়া ইউনিয়ন। গত ২০২১ ইউপি নির্বাচনে বাংলাদেশ আওয়ামীলীগ তথা জননেত্রী শেখ হাসিনার মনোনিত নৌকা প্রতীকের চেয়ারম্যান প্রার্থী জনাব আব্দুল্লাহ ইবনে রহিজ মিঠু তার প্রতিদ্বন্ধী স্বতন্ত্র থেকে আনারস প্রতীকের প্রার্থী জনাব নাজিম উদ্দিন ভূইয়া রিপন কে বিপুল ভোটে পরাজিত করে ইউনিয়ন পরিষদের চেয়ারম্যান নির্বাচিত হন। আব্দুল্লাহ ইবনে রহিজ মিঠু চেয়ারম্যান নির্বাচিত হওয়ার পর থেকে একে একে করে বিগত ২ বছরের মধ্যে এই পর্যন্ত ইউনিয়নের বিভিন্ন জায়গায় প্রায় ৭০-৭৫ টি রাস্তার কাজ সম্পন্ন করেছেন। তিনি চেয়ারম্যান নির্বাচিত হওয়ার পর ইউনিয়ন পরিষদ থেকে ইউনিয়নের প্রত্যেকটি নাগরিক স্বল্প সময়ে সঠিক নাগরিক সেবা পাচ্ছেন এবং যারা অসহায় দরিদ্র আছেন তাদেরকে প্রতি মাসে মাসে মাননীয় প্রধানমন্ত্রীর উপহার স্বল্পমূল্যে নিত্য প্রয়োজনীয় দ্রব্য টিসিবি পন্য বিতরন করে থাকেন। বর্তমান চেয়ারম্যান জনাব আব্দুল্লাহ ইবনে রহিজ মিঠু তিনি সপ্তাহে ৪-৫ দিন ইউনিয়ন পরিষদে বসে থেকে নাগরিকদের সেবা দিয়ে থাকেন। ওনার মতো একজন সৎ যোগ্য চেয়ারম্যান পেয়ে ইউনিয়ন বাসী ধন্য।
**শূরসেন** (সংস্কৃত: शूरसेन) বা **সৌরসেন** একটি প্রাচীন ভারতীয় রাজ্য যা উত্তর প্রদেশের বর্তমান ব্রজ অঞ্চলের সাথে সম্পর্কিত ও মথুরা এর রাজধানী শহর হিসাবে। বৌদ্ধ পাঠ্য *আঙ্গুত্তর নিকায়* অনুসারে সুরসেন ছিলেন খ্রিস্টপূর্ব ষষ্ঠ শতাব্দীতে অন্যতম *সোলাসা* (ষোল) মহাজনপদ (শক্তিশালী অঞ্চল)।  এছাড়াও এটি হিন্দু মহাকাব্য রামায়ণে উল্লিখিত হয়েছে। প্রাচীন গ্রীক লেখকরা (যেমন-মেগাস্থিনিস ) সৌরসেনয় এবং এর শহরগুলি মেথোরা  এবং ক্লেইসোব্রা উল্লেখ করেছেন।

ব্যুৎপত্তি
----------

এর নামের ব্যুৎপত্তি সম্পর্কিত বিভিন্ন রীতি রয়েছে। একটি ঐতিহ্য অনুসারে এটি নামকরা যাদব রাজা শূরসেনের কাছ থেকে নেওয়া হয়েছিল। অন্যরা এটিকে শূরসেনের বর্ধন হিসাবে দেখেন।  এটি শ্রীকৃষ্ণের পবিত্র ভূমি যেখানে তিনি জন্মগ্রহণ করেছিলেন, বড় হয়েছিলেন এবং শাসন করেছিলেন।

ইতিহাস
------

 মথুরা থেকে একটি রৌপ্য মুদ্রা, খ্রিস্টপূর্ব ৫ম শতাব্দী। সাতটি পাঞ্চ-চিহ্ন । ওজন: ৭.১৪ গ্রাম 
মহাভারত ও পুরাণগুলি মথুরা অঞ্চলের শাসকদের যাদু বা যাদব হিসাবে উল্লেখ করাা হয়েছে যারা বহু সংখ্যায় বিভক্ত, যার মধ্যে বৃষ্ণিস রয়েছে ।  বৌদ্ধ গ্রন্থগুলিতে মথুরা অঞ্চলে বৌদ্ধধর্ম প্রচারকারী গৌতম বুদ্ধের অন্যতম প্রধান শিষ্য মহা কাঁচনের সময়ে সুরসেনদের রাজা অবন্তিপত্তার কথা বলা হয়েছে।

এর রাজধানী মথুরা যমুনা নদীর তীরে অবস্থিত। বর্তমানে হিন্দুদের জন্য একটি পবিত্র স্থান। প্রাচীন গ্রীক লেখকরা এই অঞ্চলে ক্লেইসোবোরা নামে আরও একটি শহরের কথা উল্লেখ করেছেন। 

মথুরায় প্রত্নতাত্ত্বিক খননগুলিতে একটি গ্রামের ক্রমান্বয়ে বৃদ্ধি হয়ে তা একটি গুরুত্বপূর্ণ নগরীতে পরিনত হয়েছে স্পষ্ট । প্রথম পর্বে পেইন্টেড গ্রে ওয়ার কালচার (১১০০-৫০০ খ্রীস্টপূর্ব ) এর অন্তর্গত ছিল, তার পরে উত্তর কালো পালিশ ওয়ার সংস্কৃতি (৭০০-২০০ খ্রীস্টপূর্ব)

অনুসরণরতিল। গঙ্গা সমভূমির উত্তর বাণিজ্য পথ মালওয়া (মধ্য ভারত) এবং পশ্চিম উপকূলে যাওয়ার পথগুলির সাথে মিলিত হওয়ার কারণে মথুরা বাণিজ্য কেন্দ্র হিসাবে এর গুরুত্ব অর্জন করেছিল।

আরও দেখুন
---------

* Sainis

তথ্যসূত্র
---------

1. 1 2 3 4  Raychaudhuri 1972
2. ↑  Majumdar, Ramesh Chandra (১৯৯৫)। *Ancient India*। Motilal Banarsidass Publishers Private Limited। পৃষ্ঠা 173। আইএসবিএন 978-81-208-0436-4।
3. ↑  New Indian Antiquary (১৯৪৩)। *New Indian Antiquary, Volumes 5-6*। Karnatak Publishing House. Original from the University of California। পৃষ্ঠা 127।
4. ↑  Royal Asiatic Society of Great Britain and Ireland (১৮৯৯)। *Journal of the Royal Asiatic Society of Great Britain and Ireland*। Cambridge University Press for the Royal Asiatic Society, Original from the University of Michigan। পৃষ্ঠা 322।
5. ↑  Singh 2008
6. ↑  Upinder Singh (২০০৮)। *A History of Ancient and Early Medieval India: From the Stone Age to the 12th Century*। Pearson Education India। পৃষ্ঠা 281, 336। আইএসবিএন 978-81-317-1120-0।

উৎস
---

1. Raychaudhuri, H.C. (1972), Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta.
2. Singh, Upinder (2008), A History of Ancient and Early Medieval India: From the Stone Age to the 12th Century, Delhi: Pearson Education, ISBN 978-81-317-1677-9.
**মায়িমামা মারাক্কার** ছিলেন কালিকটের জামোরিন শাসকের একজন ভারতীয় রাষ্ট্রদূত। ১৫০৪ সালে তিনি ভারতকে লুণ্ঠন করা পর্তুগিজদের বিরুদ্ধে হস্তক্ষেপ পাওয়ার জন্য মামলুক শাসকের কাছে দূত হিসেবে যান।

তিনি ১৫০৮ সালে ১২টি জাহাজের একটি মামলুক বহর নিয়ে ভারতে ফিরে আসেন, যেটি গুজরাতের স্থানীয় বাহিনীর সাথে মিলিত হয়ে চাউলের যুদ্ধে (১৫০৮) পর্তুগিজ নৌবহরকে পরাজিত করে।

মারাক্কার প্রাথমিকভাবে একজন মুসলিম বণিক ছিলেন যার কন্নুরের রাজার সাথে বিরোধ ছিল এবং রাজার অভিযোগের পর পর্তুগিজ ক্যাপ্টেন ভিসেন্তে সোদ্রে তার সাথে গুরুতরভাবে খারাপ আচরণ করেন। তখন থেকেই তার মনে প্রতিশোধ নেওয়ার ইচ্ছা ছিল।

১৫০৮ সালে চাউলে নৌবাহিনীর এনকাউন্টারে তিনি নিহত হন।

তথ্যসূত্র
---------

1. 1 2  *Malabar manual* William Logan p.316*ff*
2. ↑  "Mayimama Marakkar, whom the Zamorin had sent as his ambassador to Egypt in 1504" *The zamorins of Calicut: from the earliest times down to A.D. 1806* by K. V. Krishna Ayyar
3. 1 2  Whiteway, R. S. (1995-06)। *Rise of Portuguese Power in India* (ইংরেজি ভাষায়)। Asian Educational Services। আইএসবিএন 978-81-206-0500-8।  এখানে তারিখের মান পরীক্ষা করুন: `|তারিখ=` (সাহায্য)
**ফ্রান্স দিয়া জিরজিস হাদ্দাদ** (আরবি: فرانس بطرس‎, ইংরেজি: Frans Putros; ১৪ জুলাই ১৯৯৪; **ফ্রান্স পুত্রোস** নামে সুপরিচিত) হলেন একজন ডেনীয়-ইরাকি পেশাদার ফুটবল খেলোয়াড়। তিনি বর্তমানে ডেনীয় ক্লাব ভিপর এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।

ডেনীয় ফুটবল ক্লাব স্কোপাকং আরহাউসের যুব পর্যায়ের হয়ে খেলার মাধ্যমে পুত্রোস ফুটবল জগতে প্রবেশ করেছেন এবং পরবর্তীকালে আরহাউসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আরহাউসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আরহাউসের হয়ে মাত্র এক মৌসুমে ৩ ম্যাচে অংশগ্রহণ করার পর ২০১৪–১৫ মৌসুমে তিনি সেলকেপরে যোগদান করেছেন। সেলকেপরে মাত্র এক মৌসুম অতিবাহিত করার পর ফেরেদেরিসিয়ার সাথে চুক্তি স্বাক্ষর করেছেন। পরবর্তীকালে, তিনি হোপ্রোর হয়ে খেলেছেন। ২০২০–২১ মৌসুমে, তিনি হোপ্রো হতে ডেনীয় ক্লাব ভিপরে যোগদান করেছেন।

২০১২ সালে, পুত্রোস ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৮ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
---------------

ফ্রান্স দিয়া জিরজিস হাদ্দাদ ১৯৯৪ সালের ১৪ই জুলাই তারিখে ডেনমার্কের আরহাউসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পুত্রোস ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন।

২০১৮ সালের ৪ঠা আগস্ট তারিখে, ২৪ বছর ও ২১ দিন বয়সে, ডান পায়ে ফুটবল খেলায় পারদর্শী পুত্রোস ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ৩–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে পুত্রোস সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৬ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইরাক | ২০১৮ | ৩ | ০ |
| ২০১৯ | ১ | ০ |
| ২০২১ | ৩ | ০ |
| সর্বমোট | ৭ | ০ |

তথ্যসূত্র
---------

1. ↑  "Iraq 0:3 (Friendlies 2018, August)"। *worldfootball.net* (ইংরেজি ভাষায়)। ৪ আগস্ট ২০১৮। সংগ্রহের তারিখ ২৬ নভেম্বর ২০২১।
2. ↑  "Palestine - Iraq, Aug 4, 2018 - International Friendlies - Match sheet"। *Transfermarkt* (ইংরেজি ভাষায়)। ৪ আগস্ট ২০১৮। সংগ্রহের তারিখ ২৬ নভেম্বর ২০২১।
3. ↑  Strack-Zimmermann, Benjamin (৪ আগস্ট ২০১৮)। "Palestine vs. Iraq (0:3)"। *National Football Teams*। সংগ্রহের তারিখ ২৬ নভেম্বর ২০২১।

বহিঃসংযোগ
---------

* সকারওয়েতে ফ্রান্স পুত্রোস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফ্রান্স পুত্রোস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফ্রান্স পুত্রোস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ফ্রান্স পুত্রোস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফ্রান্স পুত্রোস (ইংরেজি) উইকিউপাত্তে এটি সম্পাদনা করুন
**রাহুল শঙ্কর ভেকে** (হিন্দি: राहुल भेके, ইংরেজি: Rahul Bheke; জন্ম: ৬ ডিসেম্বর ১৯৯০; **রাহুল ভেকে** নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মুম্বই সিটি এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

ভারতীয় ফুটবল ক্লাব মহিন্দ্র ইউনাইটেডের যুব পর্যায়ের হয়ে খেলার মাধ্যমে রাহুল ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব এয়ার ইন্ডিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; এয়ার ইন্ডিয়ার হয়ে ২ মৌসুমে ২৩ ম্যাচে অংশগ্রহণ করার পর ২০১৩–১৪ মৌসুমে তিনি মুম্বই টাইগার্সে যোগদান করেছেন। মুম্বই টাইগার্সে মাত্র এক মৌসুম অতিবাহিত করার পর মুম্বইয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ১টি গোল করেছেন। পরবর্তীকালে, তিনি ইস্টবেঙ্গল, কেরল ব্লাস্টার্স, পুনে সিটি এবং বেঙ্গালুরুর হয়ে খেলেছেন। ২০২১–২২ মৌসুমে, তিনি বেঙ্গালুরু হতে ভারতীয় ক্লাব মুম্বই সিটিতে যোগদান করেছেন।

রাহুল ২০১৯ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।

প্রারম্ভিক জীবন
---------------

রাহুল শঙ্কর ভেকে ১৯৯০ সালের ৬ই ডিসেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ৫ই জুন তারিখে, ২৮ বছর, ৫ মাস ও ৩০ দিন বয়সে, ডান পায়ে ফুটবল খেলায় পারদর্শী রাহুল কুরাসাওয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ৩–১ গোলের ব্যবধানে জয়লাভ করেছিল। ভারতের হয়ে অভিষেকের বছরে রাহুল সর্বমোট ১০ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ভারত | ২০১৯ | ১০ | ০ |
| ২০২১ | ৮ | ০ |
| সর্বমোট | ১৮ | ০ |

তথ্যসূত্র
---------

1. ↑  "Curaçao vs. India - 5 June 2019"। *Soccerway*। ৫ জুন ২০১৯। সংগ্রহের তারিখ ৫ অক্টোবর ২০২১।
2. ↑  "Curaçao - India 3:1 (Friendlies 2019, June)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ৫ অক্টোবর ২০২১।
3. ↑  "India, Jun 5, 2019 - International Friendlies - Match sheet"। *Transfermarkt* (ইংরেজি ভাষায়)। ৫ জুন ২০১৯। সংগ্রহের তারিখ ৫ অক্টোবর ২০২১।
4. ↑  Strack-Zimmermann, Benjamin (৫ জুন ২০১৯)। "Curaçao vs. India (3:1)"। *National Football Teams*। সংগ্রহের তারিখ ৫ অক্টোবর ২০২১।

বহিঃসংযোগ
---------

* সকারওয়েতে রাহুল ভেকে (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রাহুল ভেকে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রাহুল ভেকে (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রাহুল ভেকে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রাহুল ভেকে (ইংরেজি) উইকিউপাত্তে এটি সম্পাদনা করুন
***হায়াতে আবদুল হাই*** (উর্দু: *حیات عبد الحی*‎‎) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর স্বীয় পিতা আব্দুল হাই হাসানীকে নিয়ে লিখিত একটি উর্দু জীবনী সাহিত্য। এটি ১৯৭০ সালে নাদওয়াতুল মুসান্নিফীন থেকে প্রকাশিত হয়। ১৯৮৮ সালে বইটির দ্বিতীয় খণ্ড প্রকাশিত হয়। বইটি মোট ১০টি অধ্যায় নিয়ে গঠিত।

বিষয়বস্তু
----------

বইটির শুরুতে লেখক নিজ পিতাকে নিয়ে লেখার কৈফিয়ত দিয়েছেন। পিতার পরিবার ও বংশের আলোচনা দিয়ে লেখক গ্রন্থটির প্রথম অধ্যায়ের সূচনা করেছেন। দ্বিতীয় অধ্যায়ে তার জন্ম, শৈশব, পরিবেশ ও তার প্রভাব, জ্ঞান অর্জনের বিস্তারিত বিবরণ দিয়েছেন। তৃতীয় অধ্যায়ে তাসাউফ, শিক্ষার সনদ, ধর্মীয় কেন্দ্রে ভ্রমণ এবং বিশিষ্ট পণ্ডিতদের সাথে সম্পর্কের বিবরণ রয়েছে। চতুর্থ অধ্যায়ে আছে পিতার জাতীয় কার্যক্রম, নদওয়াতুল ওলামার আন্দোলনে অংশগ্রহণের আলোচনা। পঞ্চম ও ষষ্ঠ অধ্যায়ে নদওয়াতুল ওলামার ইখতেলাফ ও পরিচালক হিসেবে তার পিতার দায়িত্ব গ্রহণের আলোচনা আছে৷ সপ্তম অধ্যায়ে মৃত্যু ও তার পূর্ববর্তী জীবনের আলোচনা এসেছে। অষ্টম অধ্যায়ে তার চারিত্রিক বৈশিষ্ট্য এবং শেষ দুই অধ্যায়ে পিতার আরবি ও উর্দু রচনাসমগ্রের আলোচনা রয়েছে। পরিশিষ্টে বড় ভাই সৈয়দ আব্দুল আলী আল হাসানীর সংক্ষিপ্ত জীবনী দিয়ে গ্রন্থটির ইতি টানা হয়েছে।

আরও দেখুন
---------

* আবুল হাসান আলী হাসানী নদভীর গ্রন্থপঞ্জি

তথ্যসূত্র
---------

1. ↑  নদভী, আবুল হাসান আলী (২০১৫)। *কারওয়ানে যিন্দেগী*। **২**। বাংলাবাজার, ঢাকা: মুহাম্মদ ব্রাদার্স। পৃষ্ঠা ৫১। আইএসবিএন 978-984-91840-1-0।
2. ↑  আবদুল গফফার, প্রফেসর (২০০৪)। *উর্দু ভাষা ও সাহিত্যে আবুল হাসান আলী নদভীর অবদান* (গবেষণাপত্র) (উর্দু ভাষায়)। পিএইচডি অভিসন্দর্ভ। ভারত: উর্দু বিভাগ, শ্রী সংকরাচার্য সংস্কৃতি বিশ্ববিদ্যালয়। পৃষ্ঠা ৭৮। ওসিএলসি 1015275663।
3. ↑  নদভী, মুহসিন উসমান (২০০২)। *মুতালায়ে তাসানিফাত মুফাক্কিরে ইসলাম আবুল হাসান আলী নদভী* [*আবুল হাসান আলী নদভীর রচনাবলির গবেষণা*] (উর্দু ভাষায়)। ভারত: আরশি পাবলিকেশন্স। পৃষ্ঠা ৩৮৪–৪০৯।
**মাহদি ফয়সাল ইব্রাহিম আল হুমাইদান** (আরবি: مهدي فيصل حميدان‎, ইংরেজি: Mahdi Al-Humaidan; ১৯ মে ১৯৯৩; **মাহদি আল হুমাইদান** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে চার মৌসুম অতিবাহিত গোল করার পর ২০২১–২২ মৌসুমে তিনি আল খালিদিয়াহে যোগদান করেছেন।

মাহদি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে ১টি গোল করেছেন।

প্রারম্ভিক জীবন
---------------

মাহদি ফয়সাল ইব্রাহিম আল হুমাইদান ১৯৯৩ সালের ১৯শে মে তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৮ সালের ১৯শে নভেম্বর তারিখে, ২৫ বছর ও ৬ মাস বয়সে, ডান পায়ে ফুটবল খেলায় পারদর্শী মাহদি ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় আব্দুল্লাহ ইউসুফের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ওমান ২–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ৩ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*২৫ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১৮ | ৩ | ১ |
| ২০১৯ | ৮ | ০ |
| ২০২০ | ৩ | ০ |
| ২০২১ | ১১ | ০ |
| সর্বমোট | ২৫ | ১ |

তথ্যসূত্র
---------

1. ↑  "Oman - Bahrain 2:1 (Friendlies 2018, November)"। *worldfootball.net* (ইংরেজি ভাষায়)। ২৫ নভেম্বর ২০২১। সংগ্রহের তারিখ ২৫ নভেম্বর ২০২১।
2. ↑  Strack-Zimmermann, Benjamin (১৯ নভেম্বর ২০১৮)। "Oman vs. Bahrain (2:1)"। *National Football Teams*। সংগ্রহের তারিখ ২৫ নভেম্বর ২০২১।

বহিঃসংযোগ
---------

* সকারওয়েতে মাহদি আল হুমাইদান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মাহদি আল হুমাইদান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মাহদি আল হুমাইদান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মাহদি আল হুমাইদান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মাহদি আল হুমাইদান (ইংরেজি) উইকিউপাত্তে এটি সম্পাদনা করুন